text: Sønderjyske sælger topspiller
  04 september 2012 kl. 06.23
  Sønderjyske sælger dygtig angrebsspiller til Brøndby.
  Quincy Antipas er med omgående virkning solgt til Brøndby IF.
  Brøndby gav et tilbud for Antipas, der var så godt, at Sønderjyske ikke kunne sige nej.
  - Sportsligt er det altid ærgerligt at miste en dygtig spiller. På den anden side er det også en del af Sønderjyskes transferstrategi, at der både skal købes og sælges spillere. Vores mantra er, at sport og økonomi skal være i balance. Dette nødvendiggør dermed også, at vi ind i mellem må sælge en spiller, der som Quincy Antipas er blevet et stort aktiv for Sønderjyske, siger sportschef Ole Nielsen.
  Quincys Antipas har spillet for Sønderjyske gennem mere end to sæsoner.
  Han blev meget populær hos publikum på grund af, at han scorede mange mål og var en elegant spiller at se på.
  &nbsp;
  